**Privind aprobarea proiectului de lege pentru**

**modificarea şi completarea unor acte legislative**

**---------------------------------------------------------------------------**

 Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru VLADIMIR FILAT**

Contrasemnează:

Ministrul transporturilor şi

infrastructurii drumurilor Anatolie Şalaru

Ministrul afacerilor interne Alexei Roibu

Ministrul justiţiei Oleg Efrim

Vizează:

Secretarul general al Guvernului Victor BODIU

Aprobată în şedinţa Guvernului

din

*Proiect*

**PARLAMENTUL REPUBLICII MOLDOVA**

**L E G E**

**pentru modificarea şi completarea**

**unor acte legislative**

Parlamentul adoptă prezenta lege organică.

**Art. I.** – Codul penal al Republicii Moldova nr.985-XV din 18 aprilie 2002 (republicat în Monitorul Oficial al Republicii Moldova, 2009, nr. 72-74, art.195), cu modificările ulterioare, se completează cu articolul 2651, cu următorul cuprins:

 **„Articolul 2651. Transportarea ilegală a călătorilor**

(1) Transportarea contra plată a călătorilor cu unitatea de transport de pînă la opt locuri, inclusiv şoferul, de către persoana care nu dispune de actele permisive prevăzute de legislaţia în vigoare, ce atestă dreptul de a efectua transporturi în regim de taxi,

se pedepseşte cu amendă în mărime de la 400 la 700 unităţi convenţionale, iar persoana juridică de la 600 la 900 unităţi convenţionale.

(2) Transportarea contra plată a călătorilor cu unitatea de transport mai mult de opt locuri, inclusiv şoferul, de către persoana care nu dispune de actele permisive prevăzute de legislaţia în vigoare, ce atestă dreptul de a efectua transporturi pe rute regulate,

 se pedepseşte cu amendă în mărime de la 500 la 800 unităţi convenţionale, iar persoana juridică de la 700 la 1000 unităţi convenţionale.

(3) Efectuarea transporturilor turistice sau a transporturilor de călători la comandă contra plată de către persoana care nu dispune de dreptul de efectuare a acestor genuri de transporturi, precum şi nu dispune de actele permisive prevăzute de legislaţia în vigoare pentru efectuarea acestora,

se pedepseşte cu amendă în mărime de la 700 la 1000 unităţi convenţionale, iar persoana juridică de la 800 la 1100 unităţi convenţionale.”

**Art. II.** – Codul contravenţional al Republicii Moldova nr.218-XVI din 24 octombrie 2008 (Monitorul Oficial al Republicii Moldova, 2009, nr.3-6, art.15), cu modificările ulterioare, se completează cu articolul 3321, cu următorul cuprins:

 „**Articolul 3321. Încălcarea regulilor de transportare în ţară a străinilor**

 (1) Aducerea de către transportatori în Republica Moldova a străinilor fără documente valabile de trecere a frontierei de stat

se sancţionează cu amendă în mărime de la 100 la 150 de unităţi convenţionale aplicată persoanei fizice, cu amendă de la 300 la 500 de unităţi convenţionale aplicată persoanei juridice.

(2) Nerespectarea de către transportator a obligaţiilor de asigurare a transportării imediate a străinilor cărora le-a fost refuzată, din motivul indicat la alin. (1), intrarea pe teritoriul Republicii Moldova la locul de îmbarcare sau într-un alt loc pe care străinii îl acceptă şi unde sînt acceptaţi, precum şi refuzul suportării cheltuielilor privind cazarea şi întreţinerea şi a altor cheltuieli aferente returnării acestora,

se sancţionează cu amendă în mărime de la 100 la 150 de unităţi convenţionale aplicată persoanei fizice, cu amendă de la 300 la 500 de unităţi convenţionale aplicată persoanei juridice.

 (3) Netransmiterea, transmiterea incompletă sau eronată de către transportatorii aerieni către Serviciul Grăniceri a datelor cu privire la pasageri

se sancţionează cu amendă de la 300 la 500 de unităţi convenţionale aplicată persoanei juridice”.

**Preşedintele Parlamentului**

**NOTA INFORMATIVĂ**

**Ia proiectul legii pentru modificarea şi completarea unor acte legislative ale Republicii Moldova**

In Programul Naţional de implementare al Planului de Acţiuni Republica Moldova - Uniunea Europeană în domeniul liberalizării regimului de vize, aprobat prin Hotărîrea Guvernului nr.122 din 04.03.2011 la punctul 26 din „Blocul 2 Migraţia ilegală, inclusiv readmisia" este prevăzută acţiunea privind modificarea şi completarea cadrului legal privind stabilirea răspunderii cărăuşilor. Astfel, conform competenţei sale, Ministerul Transporturilor şi Infrastructurii Drumurilor este obligat a asigura realizarea acestei acţiuni fiind una din autorităţile responsabile.

Odată cu intrarea în vigoare a Legii nr. 200 privind regimul străinilor în Republica Moldova, Guvernul Republicii Moldova în termen de 6 luni de la data intrării în vigoare a Legii trebuie să prezinte Parlamentului propuneri pentru aducerea-n concordanţă a legislaţiei în vigoare, ceea ce include şi modificarea unor prevederi actuale ale Codului contravenţional al Republicii Moldova.

Astfel, proiectul în cauză propune modificarea Codului contravenţional şi completarea lui cu prevederi ce ţin de transporturile ilicite şi care stabilesc răspunderea transportatorilor pentru încălcarea regulilor de transportare a persoanelor peste frontiera de stat a Republicii Moldova, iar aceste modificări se înscriu ca pîrghii de control ale fluxurilor migratoare şi de combatere a imigraţiei ilegale.

Necesitatea şi actualitatea operării modificărilor date este dictată şi de faptul că legislaţia comunitară şi anume Directiva 2001/51/CE a Consiliului Europei din 28 iunie 2001 de completare a dispoziţiilor prevăzute la articolul 26 din Convenţia de punere în aplicare a Acordului Schengen din 14 iunie 1985, conţine reglementări privind dispozitivul de stabilire a obligaţiilor transportatorilor (persoane fizice sau juridice), care transportă străinii şi să asigure returnarea lor, cheltuielile aferente şederii şi transportării sale.

De asemenea, Ministerul Transporturilor şi Infrastructurii Drumurilor menţionează că, una dintre problemele majore cu care se confruntă transportul de călători este transportul ilicit de persoane care a devenit o activitate permanentă a unui număr mare de persoane, ce se află în creştere continuă, din motivul că nu este o procedură legală de curmare a acestui gen de activitate.

Acestea sunt persoanele fizice în posesia autoturismelor cu capacitatea de îmbarcare de până la 8 locuri, care activează în preajma ambasadelor, gărilor şi staţiilor auto, aducând pierderi colosale în bugetul de stat, deoarece legislaţia în vigoare a Republicii Moldova nu prevede o sancţionare dură a acestei activităţi.

De exemplu: pentru transportul ilicit de călători, conform art. 263 Cod Contravenţional, amenda constituie de la 10 la 20 u.c. echivalentul a 200-400 lei, în timp ce la rutele regulate, pentru neânmânarea biletului de călătorie, potrivit alin.2.1, art.254 Cod Fiscal, amenda constituie 6000 lei pentru prima depistare şi potrivit alin.(4), 18 000 lei pentru comiterea repetată a acestei încălăcări în acelaşi an.

Această normă legală existentă încă o dată ne demonstrează că activitatea transportului ilicit de călători este mai profitabilă decât cea autorizată.

In atingerea scopului de reeducare a persoanelor ce desfăşoară ilegal acest gen de activitate şi ţinînd cont de sancţiunile Codului fiscal care prevede pentru transportul autorizat amenzi în sumă fixă de 6000 lei, echivalentul a 300 u.c. şi respectiv 18 000 lei, echivalentul a 900 u.c, considerăm că pentru transportul ilicit de călători sancţiunile trebuie să fie mult mai mari.

Potrivit art 34 alin.(2) al Codului contravenţional, amenda maximă pentru persoanele fizice este stabilită de la una la 150 u.c. care este prea mică în reeducarea persoanelor ce desfăşoară transporturi ilicite de persoane.

Majorarea amenzii maxime pentru persoanele fizice prevăzute de art.34 alin.(2) al Codului contravenţional nu este posibilă, deoarece potrivit art. 64 alin. (2) Cod penal al RM mărimea amenzii pentru persoanele fizice este stabilită de la 150 la 1000 unităţi convenţionale.

Majorarea limitei maxime a amenzii Codului contravenţional şi a limitei minime din Codul penal pot duce la distorsionarea ambelor coduri.

De aceea, se propune completarea Codului penal al RM cu articolul 265*l* care reglementează expres **„Transportarea ilegală a călătorilor".**

Dat fiind faptul că transportul ilicit de călători este mult mai grav decît cel autorizat, deoarece reprezintă un pericol social sporit din punct de vedere al securităţii pasagerilor în trafic ce nu beneficiază de protecţia asigurării obligtorii, dar şi a certificării unităţilor de transport, fapt ce pune în pericol viaţa cetăţenilor, în proiect se propune pedepsirea persoanelor care utilizează unităţi de transport de pană la 8 locuri cu amendă în mărime de la 400 la 700 unităţi convenţionale , iar persoana juridică de la 600 la 9000 unităţi convenţionale. Cei care utilizează unităţi de transport mai mult de 8 locuri se pedepsesc cu amendă în mărime de la 500 la 800 unităţi convenţionale, iar persoana juridică de la 700 la 1000 unităţi convenţionale.

Multiplele sesizări privind combaterea transporturilor ilicite de călători remise în adresa organelor administraţiei publice locale (consiliile raionale, comisariatele de poliţie, Inspectoratele fiscale raionale) şi în adresa MAI şi MTID atestă în activitatea ilicită a transporturilor de persoane încălcări majore ale drepturilor ultimilor şi

prestarea serviciilor de proastă calitate - aspect îngrijorător, care poate afecta imaginea şi capacitatea Republicii Moldova de realizare a obligaţiilor asumate faţă de UE atît în cadrul Programului naţional de implementare a Planului de Acţiuni Republica Moldova - Uniunea Europeană în domeniul liberalizării regimului de vize, cât şi a noului Acord de Asociere RM-UE, care va fi semnat în timpul apropiat.

Oportunitatea adoptării proiectului de lege este argumentată şi prin prisma consideraţiilor următoare:

*Aspectul normativ:*

Adoptarea proiectului de lege va opera modificări doar în textul actului supus modificării;

*Aspectul organizatoric:*

Adoptarea acestui proiect de lege nu implică crearea de noi structuri specializate pentru realizarea prevederilor din proiectul dat;

*Aspectul financiar şi economic:*

Implementarea acestui proiect de lege nu va necesita cheltuieli financiare suplimentare.

MINISTRU Anatolie ŞALARU